ג'יימס קמפר
מלחמת האזרחים

| --- | --- |

 מדינה:  ארצות הברית ארצות הברית   וירג'יניה וירג'יניה   הקונפדרציה הקונפדרציה
 השתייכות:  ארצות הברית צבא ארצות הברית   קונפדרציית המדינות של אמריקה צבא הקונפדרציה
 תקופת הפעילות:  1846–1865 (כ־19 שנים)
 דרגה:   קפטן   (צבא ארצות הברית)    מייג'ור גנרל   (צבא הקונפדרציה)
 תפקידים בשירות
 מפקד רגימנט הרגלים ה-7 של וירג'יניה  מפקד הבריגדה של קמפר  מפקד הדיוויזיה של קמפר  מפקד כוחות העתודה של וירג'יניה
 פעולות ומבצעים
 מלחמת ארצות הברית-מקסיקו  מלחמת האזרחים האמריקאית קרב בול ראן הראשון  קרב שבעת האורנים  קרב בול ראן השני  קרב אנטיאטם  קרב גטיסברג  קרב קולד הרבור
עם פרוץ מלחמת האזרחים האמריקאית שירת קמפר כבריגדיר גנרל בצבא הזמני של וירג'יניה, ולאחר מכן כקולונל בצבא הקונפדרציה, והיה למפקד רגימנט הרגלים השביעי של וירג'יניה. בקרב בול ראן הראשון הוא הוביל את הרגימנט כחלק מהבריגדה של ג'ובל ארלי (אנ'). בהמשך הוצב הרגימנט שלו תחת פיקוד הבריגדה של בריגדיר גנרל איי פי היל (אנ') בדיוויזיה של מייג'ור גנרל ג'יימס לונגסטריט בארמיית צפון וירג'יניה (אנ'). ב-26 במאי 1862 קודם היל לפקד על הדיוויזיה, וקמפר, כקולונל, קיבל את הפיקוד על הבריגדה. בקרב שבעת האורנים ניסתה הבריגדה של קמפר להקל על הכוחות המוכים של הגנרל דניאל הארווי היל (אנ'), אך נסוגה מפני אש הארטילריה הכבדה של האויב ולא הצליחה להתמודד מול כוחות הרגלים של צבא האיחוד. על כל פנים, ב-3 ביוני קודם קמפר לדרגת בריגדיר גנרל. במהלך קרבות שבעת הימים הוחזקה הבריגדה של קמפר בעתודה בקרב גיינס מיל (אנ'). בקרב גלנדייל (אנ'), הייתה הבריגדה, שהייתה יחסית בלתי מנוסה, ראש החץ של ההתקפה של לונגסטריט על קווי צבא האיחוד. לפני כן, הפעילות המרכזית היחידה של הבריגדה הייתה בקרב ויליאמסבורג (אנ') כמעט חודשים קודם לכן, כאשר הם היו תחת פיקודו של היל. במהלך הקרב שארך שבוע, סבלה הבריגדה של קמפר ממספר האבידות הנמוך ביותר מבין שש הבריגדות של לונגסטריט. לאחר קרבות שבעת הימים, ארגן רוברט אדוארד לי מחדש את הארמייה, וקמפר היה באופן זמני למפקד דיוויזיה, כשהוא פיקד על מחצית מהדיוויזיה לשעבר של לונגסטריט.
בקרב בול ראן השני (אנ'), השתתפה הדיוויזיה בפיקודו של קמפר במתקפת ההפתעה של לונגסטריט נגד האגף השמאלי של צבא ארצות הברית, וכמעט והשמידה את ארמיית וירג'יניה (אנ') של מייג'ור גנרל ג'ון פופ (אנ'). לאחר הקרב, לקח הבריגדיר הגנרל הבכיר יותר, דייוויד ר. ג'ונס (אנ'), את הפיקוד על הדיוויזיה, בעוד שקמפר שב לפקד על הבריגדה. בקרב אנטיאטם הוא הוצב מדרום לעיירה שרפסבורג שבמרילנד, כדי להגן מפני המתקפה של מייג'ור גנרל אמברוז ברנסייד בערבו של 17 בספטמבר 1862. הוא הוביל את נסיגת הבריגדה שלו לנוכח התקדמות כוחות האיחוד, וחשף את האגף השמאלי של כוחות הקונפדרציה. החזית ניצלה רק בזכות ההגעה הזריזה של הדיוויזיה של היל מהרפרס פרי.
מהלך נוסף של ארגון מחדש של הארמייה לאחר קרב אנטיטם הוביל להכפפת הבריגדה של קמפר תחת הדיוויזיה בפיקודו של בריגדיר גנרל ג'ורג' פיקט, שנעדר לצורך החלמה לאחר פציעתו בגיינס מיל. הדיוויזיה הוחזקה בעתודה במהלך קרב פרדריקסברג, ובאביב 1863 הייתה במשימה נפרדת באזור ריצ'מונד. כתוצאה מכך, לא השתתף קמפר בקרב צ'נסלורוויל (אנ').
בקרב גטיסברג, הגיע קמפר עם הדיוויזיה של פיקט מאוחר ביום הקרב השני, 2 ביולי 1863. הבריגדה שלו הייתה אחת מכוחות התקיפה המרכזיים במסגרת הסתערות פיקט, שהתקדמה לכוון האגף הימני של קו פיקט. לאחר שחצתה את דרך אמיטסבורג, הותקפה הבריגדה באש אגפית על ידי הבריגדה השנייה של ורמונט, שהסיטה אותה שמאל ושיבשה את לכידות המתקפה. על אף הסכנה שנקלע אליה, דחק קמפר באנשיו, וקרא, "שם התותחים, בחורים, לכו עליהם!".
תעוזתו זו של קמפר הפכה אותו למטרה גלויה, והוא נפצע מקליע בבטנו ובירכו לפני שנשבה על ידי חיילים צבא האיחוד. זמן קצר לאחר מכן הוא ניצל על ידי סמל לי בלנטון מרגימנט הרגלים הראשון של וירג'יניה, והושב לקווי כוחות הקונפדרציה שעל רכס הסמינר (אנ'). הגנרל לי ראה את קמפר נישא על גבי אלונקה והתעניין בנוגע לחומרת פציעתו, וקמפר השיב שהוא חושש לחייו. הוא ביקש ממנו "לעשות צדק מלא לדיוויזיה הזאת על עבודתה באותו יום". במהלך נסיגת צבא הקונפדרציה מגטיסברג, נשבה קמפר שוב על ידי צבא האיחוד. הוא הוחלף, תמורת צ'ארלס ק. גרהאם (אנ'), ב-19 בספטמבר. עד לתום המלחמה, היה מצב בריאותו של קמפר חמור מידי כדי שישתתף בקרבות, ותחת זאת הוא פיקד על כוחות עתודה בווירג'יניה. ב-19 בספטמבר 1864 הוא קודם לדרגת מייג'ור גנרל.